open-index/open-wikipedia-markdown huggingface dataset:
Peter Carlblom

**Peter Carlblom** (21. november vkj/2. detsember 1785 Haapsalu – 22. mai/3. juuni 1834 Kroonlinn) oli Eesti vaimulik.

Ta õppis aastatel 1802–1805 Tartu ülikooli usuteaduskonnas. Ordineeriti 11. novembril / 23. novembril 1806 õpetajaks.

Ta oli aastatel 1806–1821 (kutsuti 10. septembril / 22. septembril 1806) Harju-Madise koguduse ja Risti koguduse õpetaja. Jäi 1. veebruaril / 13. veebruaril 1821 tervislikel põhjustel emerituuri. Elas seejärel Kroonlinnas ja töötas Peterburis eraõpetajana.

## Isiklikku
Tema vanaisa Jonas Laurentii Carlblom ja isa Gustav Carlblom olid Noarootsi Püha Katariina koguduse õpetajad, teine vanaisa Joachim Heinrich Dahl oli Kullamaa Püha Johannese koguduse õpetaja, vanavanaisa Andreas Hollming oli Vormsi Püha Olavi koguduse õpetaja, onu Johannes Carlblom vanem oli Tõstamaa Maarja koguduse õpetaja, vend Friedrich Carlblom oli Viljandi Pauluse koguduse õpetaja, vend Paul Carlblom oli Tarvastu Peetri koguduse õpetaja, vend Johannes Carlblom oli Noarootsi Püha Katariina koguduse õpetaja. Tema poeg Wilhelm Gustav Johann Carlblom oli luterlik vaimulik Bessaraabias Artsize,; Alatskivi ja Kodavere Mihkli koguduse õpetaja ning Moskva Konsistooriumi superintendent ja vaimulik asepresident.

## Viited
Saab 38

**Saab 38** (tuntud ka kui **B3LA** või **A 38/Sk 38**) oli ühe turboreaktiivmootoriga treening- ja ründelennuki projekt 1970. aastate teisel poolel. 

Saab 38 pidi Rootsi õhujõududes asendama vanema treeninglennuki Saab 105. Lennuk pidi valmima Rootsi *[[Saab]]*i ja Itaalia lennukitootja *[[Alenia Aermacchi]]* koostöös. Tegelikult ta joonestuslauast kaugemale ei jõudnudki – projekt lõpetati Riksdagi otsusega 1979. aastal, et suunata kõik ressursid hävituslennuki Saab 39 Gripen arendamisele. Mitmeid Saab 38 jaoks välja töötatud ideid kasutati hiljem *Alenia Aermacch*i ründelennuki AMX International AMX loomisel, mis on kasutusel Itaalia ja Brasiilia õhujõududes. 

## Võrreldavad lennukid
* BAE Hawk
* Aermacchi MB-339
* CASA C-101

## Viited

## Välislingid

* Cancelled SAAB aircraft projects
Soo keel

**Soo keel** on Niiluse-Sahara hõimkonda kuuluv Ida-Sudaani keel, mida räägib osa Uganda idaosas elavad tepeseid. Suurem osa tepeseid räägib karamodžongi keelt. Aastal 1972 hinnati soo keele kõnelejate arvuks 5000, 1993 hinnati kõnelejate arvuks umbes 100, kõik üle 50 aastased.

Soo keeles on põhisõnajärg VSO.

## Viited

## Välislingid
*Soo keele materjalid
T

**T** (**t**) on ladina kirja täht, eesti tähestiku 21. täht.

## Kasutamine lühendi või sümbolina
***t**, **[[tonn]]**, massiühik 1000 kilogrammi
***T**, **[[triitium]]**, vesiniku isotoop
***T**, **[[tesla]]**, magnetilise induktsiooni mõõtühik SI-süsteemis
***T-**, **[[tera-]]**, SI-prefiks, mis tähistab triljonikordset
***T**, **[[treoniin]]**, aminohape
***T**, **[[tümiin]]**, lämmastikalus
***T**, kaardimängude (näiteks bridžijaotuste) üleskirjutamisel kaart '10'

## Ajalugu
Täht pärineb kreeka tähest tau, mis omakorda pärineb foiniikia tähest *[[tāw]]* (*tav*, *taw*). 

Tähe nimetus *te* (eesti keeles *tee*) pärineb etruski keelest.

## Vaata ka
*T-sakk
*Ford T
Keemiline afiinsus

**Afiinsus** keemias iseloomustab aine või funktsionaalrühma võimet reageerida mingi teise ainega.

Afiinsus elektroni suhtes on mõnede aatomite ja molekulide võime siduda endaga lisaelektron ning muunduda negatiivseks iooniks.
## Vaata ka
*Afiinsuskromatograafia
Peterburi ülempolitseimeister

**Peterburi ülempolitseimeister** (vene *обер-полицеймейстер*) oli 18. ja 19. sajandil Venemaa keisririigi pealinnas Peterburis heakorra ning korrakaitsepolitsei tegevuse eest vastutav ametnik ning linna politseiülem.

Peterburi ülempolitseimeistri amet loodi 1766. aastal (eelnevalt tegutses Peterburi kindral-politseimeister), alates 1779. aastast allus ülempolitseimeister Peterburi kindralkubernerile ning juhtis laia tegevusvaldkonnaga Peterburi politsei tegevust, vastutas linna heakorra ja korrakaitse eest, oli linna Heakorra- ehk Politseivalitsuse (*Управa благочиния*; 1782. aastast) ja tuletõrje juht. Pärast Peterburi linnavalitsuse moodustamist 1873. aastal Peterburi ülempolitseimeistri ametikoht kaotati, ehkki taastati ajutiselt aastatel 1881–1883.

## Peterburi ülempolitseimeistrite loend
*1780–1782 Dmitri Volkov
*1782–1783 vürst Pjotr Vassiljevitš Lopuhhin
*1783–1784 Pjotr Tarbejev (*Тарбеев Петр Петрович*)
*1784–1793 Nikita Rõlejev (*Рылеев Никита Иванович*) 
*1793–1796 Pavel Glazov (*Глазов Павел Михайлович*)
*1796–1797 Jefim Tšulkov (*Чулков Ефим Мартемьянович*)
*1797–1798 Nikolai Fjodorovitš Muravjov (*Муравьев Николай Федорович*) 
*1798–1800 Vassili Lisanevitš (*Лисаневич Василий Иванович*) 
*mai–oktoober 1800 Anton Ratšinski (*Рачинский Антон Михайлович*) 
*oktoober–november 1800 Gustav Wilhelm von Silfwerharnisk (*Густав Карлович Зильбергарниш*; 1755–1820) 
*1800–1801 Aleksandr Apletšejev (*Аплечеев Александр Андреевич*) 
*1801–1802 Nikolai Ovsov (*Овсов Николай Сергеевич*) 
*1802–1808 Friedrich Oertel (*Эртель Федор Федорович*) 
*1808–1809 Aleksandr Dmitrijevitš Balašov
*1809–1810 Pjotr Papkov (*Папков Петр Афанасьевич*) 
*1810–1811 Pavel Goleništšev-Kutuzov (*Голенищев-Кутузов Павел Васильевич*)  
*1811–1821 Ivan Gorgoli (*Горголи Иван Саввич*) 
*1821–1825 Ivan Gladkov (*Гладков Иван Васильевич*) 
*1825–1826 Aleksandr Šulgin (*Шульгин Александр Сергеевич*) 
*1826–1828 Boriss Knjažin (*Княжнин Борис Яковлевич*)
*1828–1829 Aleksandr Škurin (*Шкурин Александр Сергеевич*) 
*1829–1830 Karl Derschau (*Дершау Карл Федорович*; kohusetäitja) 
*1830–1847 Sergei Kokoškin (*Кокошкин Сергей Александрович*)
*1847–1856 Aleksandr Galahhov (*Галахов Александр Павлович*)
*1856–1857 Ippolit Blarhamberg (*Бларамберг Ипполит Иванович*; kohusetäitja) 
*1857–1860 krahv Pjotr Šuvalov (*Шувалов Петр Андреевич*)
*juuni–november 1860 Aleksandr Potapov (*Потапов Александр Львович*) 
*1860–1862 Alexander von Patkul
*1862–1866 Ivan Annenkov (*Анненков Иван Васильевич*)
*1866–1873 Fjodor Trepov (*Трепов Федор Федорович*)
Aastail 1873–1881 ametikohta ei eksisteerinud.
*1881–1882 Aleksandr Kozlov (*Козлов Александр Александрович*) 
*1882–1883 Peter Gresser (*Грессер Петр Аполлонович*)
Pärast 1883. aastat ülempolitseimeistri ametikoht Peterburis likvideeriti.

## Vaata ka
*Politseivalitsus (Venemaa)
Filterpaber

**Filterpaber** on puhtast tselluloosist valmistatud paber, mida kasutatakse filtreerimisel, s.t tahke materjali eraldamiseks vedelikust või gaasist.

Filterpaberit valmistatakse erinevate parameetritega sõltuvalt vajadustest. Spetsiaalne filterpaber, millest on enamik anorgaanilisi aineid kõrvaldatud ja millel on kindel tuhasisaldus, on kasutatav kvantitatiivses analüüsis. Filterpaberist valmistatakse eriotstarbelisi filtreid, näiteks õhufiltreid, kohvifiltreid, õlifiltreid jm.
Oskar Emil Carlblom

**Oskar Emil Carlblom** (16. veebruar/28. veebruar 1829 Brenti, Härgmäe kihelkond – 15. veebruar/28. veebruar 1902 Tartu) oli Eesti vaimulik.

Õppis aastatel 1839–1847 Cēsise lähedal asuvas Berzaune asutuses (Anst. Birkenruh b. Wenden). Tartu ülikoolis õppis ta aastatel 1848–1850 filoloogiat ning aastatel 1850–1852 ja 1854–1855 usuteadust. Prooviaastal oli ta aastal 1855 Härgmäe koguduses Theodor Georg Sielmanni ja Valmiera koguduses Carl Ferdinand Maximilian Anton Walteri juures. Täiendas ennast seejärel Erlangeni, Tübingeni ja Heidelbergi ülikoolides. Ordineeriti 19. oktoobril/31. oktoobril 1858 Alūksnes õpetajaks.

Oli aastatel 1858–1860 Cēsise ja Valga praostkonna vikaarõpetaja. Aastatel 1860–1865 oli ta Pöide Maarja koguduse õpetaja. Aastatel 1865–1871 oli ta Tarvastu Peetri koguduse adjunktõpetaja. Aastatel 1871–1892 oli ta Häädemeeste Miikaeli koguduse ja Tahkuranna abikoguduse pastor. Kuna ta viis läbi kiriklikke talitusi rekonvertiitidele (õigeusus pettunutele), siis saadeti ta Balti kubermangudest välja. Elas seejärel aastatel 1892–1899 Krustpilsis (Daugavpilsi kreisis), hiljem Tartus, kus ta ka suri.

## Isiklikku
Tema vanaisa Gustav Carlblom ja vanavanaisa Jonas Laurentii Carlblom olid Noarootsi Püha Katariina koguduse õpetaja, teine vanavanaisa Joachim Heinrich Dahl oli Kullamaa Püha Johannese koguduse õpetaja, vanavanavanaisa Andreas Hollming oli Vormsi Püha Olavi koguduse õpetaja, vanaonu Johannes Carlblom vanem oli Tõstamaa Maarja koguduse õpetaja. Tema isa Paul Carlblom oli Tarvastu Peetri koguduse õpetaja, onu Peter Carlblom oli Risti koguduse õpetaja, onu Friedrich Carlblom oli Viljandi Pauluse koguduse õpetaja, onu Johannes Carlblom oli Noarootsi Püha Katariina koguduse õpetaja. Onupoeg (Peteri) Wilhelm Gustav Johann Carlblom oli Alatskivi ja Kodavere Mihkli koguduse õpetaja.

## Viited
Afiinne teisendus

**Afiinne teisendus** on niisugune tasandi või ruumi teisendus, mis kujutab sirged sirgeteks ja tasandid tasanditeks. 

Afiinsed teisendused säilitavad paralleelsuse ja lõikumise ning pikkuste, pindalade ja ruumalade suhted.

D'Arcy Thompson näitas, et paljudel juhtudel on organismide vormimuutuste puhul tegu afiinsete teisenduste lähedaste teisendustega. 

## Vaata ka
*afiinne ruum

## Viited
Eesti Ajalooliste Laevade Selts

**Eesti Ajalooliste Laevade Selts** (lühend **EALS**) on mittetulundusühing, mille tegevuse peamine eesmärk on kaitsta ajalooliste laevade säilimist ja käigushoidmist..

## Eesmärk
EALS-i tegevuse peamine eesmärk on kaitsta ajalooliste laevade säilimist kui rahvusliku merekultuuri pärandi aardeid. Samuti on hoida, edendada ja propageerida meresõitu ja merekultuuri, taastada üldsuse huvi mere vastu. Seltsi eesmärk on tõsta noorte huvi meremehe kutse vastu ja tekitada huvi meresõiduajaloo ja laevaehituse vastu.

## Ajalugu
Selts asutati 2004. aasta veebruaris vajadusest luua seaduslik võimalus ajalooliste laevade kasutamiseks Eesti lipu all. Need laevad ei vasta tänapäevastele meresõiduohutusnõuetele, kuid kulude katmiseks on vaja võimalust nende laevadega raha teenida, näiteks reisijaveoga. 

Muude tegevuste hulgas on selts osalenud alates 2007. aastast merepäevade korraldamises Tallinnas, 2008. aastal liitusid korraldajatega linnavalitsus ja Tallinna Sadam.

## Vaata ka
* Ateena harta – Veneetsia harta – Firenze harta – Barcelona harta

## Viited

## Välislingid
*EALS-i veebi koopia veebiarhiivist
*European Maritime Heritage (EMH) ka e-m-h.eu
*Juillet 2012 - Fêtes maritimes de Brest
*European Maritime Day – 20 May
*EALS Merevikis
Als (täpsustus)

**[[Als]]** on Taani saar

**"ALS"** võib olla
*Amüotroofne lateraalskleroos
*Eesti Ajalooliste Laevade Selts
*Aerolaserskanneerimine
D'Arcy Thompson

**D'Arcy Wentworth Thompson** (2. mai 1860 Edinburgh – 21. juuni 1948 Saint Andrews) oli šoti bioloog, matemaatik ja tõlkija.

Tema kuulsaim töö on teoreetilise bioloogia teemaline raamat "On Growth and Form" ("Kasvust ja vormist"), milles ta uurib orgaaniliste vormide seaduspärasid. Selle esimene trükk ilmus aastal 1917, teine oluliselt täiendatud ja väga mahukas (1116 lk) trükk 1942. aastal. Hiljem on välja antud ka raamatu lühendatud variant.

Ta on inglise keelde tõlkinud ka Aristotelese bioloogiaalaseid töid.

## Tunnustus
*1916 – valitiLondoni Kuningliku Seltsi liikmeks
Tiiu Vahi

**Tiiu Vahi-Võsa** (31. jaanuar 1932 – 10. jaanuar 2011) oli eesti telerežissöör.

Ta õppis 1939–1946 Rakvere 3. algkoolis ja 1946–1950 Rakvere Arve- ja Plaanindustehnikum raamatupidaja erialal. 1955. aastal lõpetas ta Draamateatri õppestuudio. 

Samal aastal alustas ta tööd Tallinna Televisioonis esimese televisioonisaate režissööri abina. 16. jaanuarist 1961 jätkas ta režissööri assistendina. 

2. jaanuaril 1964 sai Vahist lastesaadete režissöör. 31. oktoobril 1987 läks ta pensionile, kuid töötas ajutiselt 1989. aastal.

Tema lavastatud saatesarjad: "Uudishimulike klubi", "Mõmmi ja aabits", "Entel-tentel", "Trika-trei", "Kõige suurem sõber" jne. 

Tiiu Vahi kirjutas ka sõnad populaarsetele lauludele "Sa oled ainus mu aare" ja "Leopoldi võimlemise laul".

## Välislingid
*"Tiiu Vahi elu lugu oli ka televisiooni elulugu.", ohtuleht.ee, 15. jaanuar 2011
Jiří Dienstbier

**Jiří Dienstbier** (20. aprill 1937 Kladno – 8. jaanuar 2011 Praha) oli Tšehhi poliitik ja ajakirjanik.

Ta õppis Karli ülikoolis ajakirjandust. 1958. aastal astus ta Tšehhoslovakkia Kommunistlikku Parteisse ning töötas seejärel kuni 1969. aastani raadios väliskommentaatori ja korrespondendina. Praha kevadega seoses sai temast 1968. aastal dissident ning ta heideti parteist välja ja vabastati töölt. 

1977. aastal kirjutas Jiří Dienstbier alla Harta 77-le. Aastatel 1979–1982 oli ta poliitilistel põhjustel vangis. Pärast vabanemist töötas ta muu hulgas katlakütjana.

Pärast sametrevolutsiooni oli Jiří Dienstbier aastatel 1989–1992 Tšehhoslovakkia esimese demokraatliku valitsuse välisminister.

1992. aastal oli ta Euroopa Julgeoleku- ja Koostööorganisatsiooni esimees. Aastatel 1998–2001 oli ta ÜRO inimõiguste volinik Balkanil. 

2008. aastast kuni surmani kuulus ta Tšehhi senatisse.

Tema poeg Jiří Dienstbier noorem on samuti poliitik, Sotsiaaldemokraatliku Partei aseesimees ja senati liige.
Saint Andrews

**Saint Andrews** (šoti keeles *Saunt Aundraes*, gaeli keeles *Cill Rìmhinn*) on ülikoolilinn Šotimaal Fife'i piirkonna idarannikul.

Linn on nime saanud apostel Andrease järgi.

2008. aastal elas seal 16 680 inimest.

Linnas asub Saint Andrewsi Ülikool, mis on vanim ülikool Šotimaal ja vanuselt kolmas kogu ingliskeelses maailmas. Õppetöö ajal moodustavad üliõpilased umbes kolmandiku linna elanikkonnast.

1158. aastal ehitatud ja keskaegse Šotimaa katoliikluse keskuseks olnud katedraal kaotas 16. sajandil reformatsiooni tõttu oma tähtsuse ja lagunes varemeteks.
Lamar Odom

**Lamar Joseph Odom** (sündinud 6. novembril 1979 New Yorgis) on USA endine elukutseline korvpallur, kes mängis korvpalliliigas NBA kokku 14 hooaega ja tuli Los Angeles Lakersiga kahekordseks NBA meistriks.

## NBA karjäär
Odom valiti 1999. aasta NBA *draft*'ist neljandana Los Angeles Clippersisse, kus ta mängis neli aastat ja tõi oma parimal, 2000/01. hooajal keskmiselt 17,2 punkti, 7,8 lauapalli, 5,2 resultatiivset söötu ja 1,6 viskeblokeeringut mängus. 

2003. aastal Miami Heati siirdunud Odom vahetati pärast üht hooaega Shaquille O'Neali vastu Los Angeles Lakersisse, kus möödusid tema karjääri kõige edukamad aastad. Lakersis seitsme hooajaga kahekordseks NBA meistriks (2009, 2010) tulnud ja parimaks vahetusmängijaks (2011) valitud Odom vahetati 2011. aasta detsembris Dallas Mavericksi.

Vaid ühe hooaja Dallases mänginud Odom vahetati seejärel 2012. aasta suvel tagasi Clippersisse, kus ta tõi oma viimasel NBA hooajal vahetusmängijana ligi 20 minutiga keskmiselt 4 punkti ja 5,9 lauapalli mängus.

## Saavutused
* Kahekordne NBA meister (2009, 2010)
* NBA parim vahetusmängija (2011)
* NBA uustulnukate esiviisik (2000)

## Rahvuskoondis
Odom võitis USA korvpallikoondise koosseisus 2004. aasta olümpiamängudelt pronksi ja 2010. aasta maailmameistrivõistlustelt kulla.

## Välislingid
* 
*Lamar Odom – NBA.com
*Lamar Odom – Basketball-Reference.com
Disinflatsioon

**Disinflatsiooni** ei tohi segi ajada deflatsiooniga. Disinflatsiooni käigus raha väärtus langeb endistviisi, ainult väiksema kiirusega.

## Vaata ka
*Inflatsioon
Devon Kershaw

**Devon Kershaw** (sündinud 20. detsembril 1982 Greater Sudburys Ontario provintsis) on endine Kanada murdmaasuusataja.

Kershaw võistles maailma karikasarjas alates 2004. aastast. Ta osales esimest korda MK-võistlustel Drammenis 26. veebruaril sprindi klassikasõidus ja sai 72 osalenu seas 67. koha. Esimese poodiumikoha sai ta 2006. aasta 7. märtsil Borlängenis sprindi vabasõidus, kui oli kolmas. Lisaks tuli Kershaw kuus korda kolme parema hulka Tour de Skil. 2006. aasta 31. detsembril Müncheni sai ta 2. koha sprindi vabasõidud, 2008. aasta 28. detsembril Oberhofis oli ta kolmas 15 km klassikasõidus. 2010.–2011. aasta maailma karikasarjas toimunud Tour de Skil sai ta Oberhofis 15 km jälitussõidus teise, Oberstdorfis sprindi klassikasõidus teise, Dobbiacos sprindi klassikasõidus esikoha ja Val di Fiemmes 20 km ühisstardiga sõidus kolmanda koha.

Kershaw osales kokku neljadel taliolümpiamängudel. 2006. aasta taliolümpiamängudel Torinos jäi tema parimaks tulemuseks paarissprindis koos George Greyga saadud 11. koht. 2010. aasta OM-il Vancouveris oli tema parim tulemus sprinditeates koos Alex Harveyga saadud 4. koht. Samas oli ta 50 km ühisstardiga klassikasõidus viies, 4×10 km teatesõidus seitsmes, 30 km jälitussõidus kuueteistkümnes ja sprindi klassikasõidus kahekümne kolmas. 2014. aasta taliolümpiamängudel Sotšis sai ta 15 km klassikas 35., vabatehnikasprindis 56. ja sprinditeates 12. koha. 2018. aasta taliolümpiamängudel Pyeongchang jäi tema parimaks kohaks 50 km klassikas saadud 26. koht.

Suusatamise maailmameistrivõistlustel jäi Kershaw parimaks kohaks individuaalselt 2011. aasta MM-il Oslois 30 km suusavahetusega sõidus saadud 9. koht. Samadel võistlustel tuli ta koos Harveyga sprinditeates maailmameistriks, võites Kanadale üldse esimese kuldmedali põhja suusaalade maailmameistrivõistlustel.

Ta lõpetas sportlaskarjääri pärast hooaega 2017–18.

## Saavutused

### [[Suusatamise maailmameistrivõistlused|Maailmameistrivõistlustel]]

* 2011  Oslos
**  **maailmameister** sprinditeates

### [[Maailma karikavõistlused murdmaasuusatamises|Maailma karikasarjas]]

#### Maailma karikas

* Üldkarikas
** 2. koht: 2012
* Tavadistantside karikas
** 2. koht 2012

#### Maailma karikasarja etapivõidud

Devon Kerchaw võistles maailma karikasarja etappidel 290 korral. Poodiumile jõudis ta 14 korral, millest kolm korda kõige kõrgemale astmele.

## Välislingid

* Devon Kershaw' koduleht
*
Johannes Carlblom

**Johannes Carlblom** (13. november vkj/24. november 1793 Noarootsi – 8. november/20. november 1861 Noarootsi) oli Eesti vaimulik.

Ta õppis Tallinna toomkoolis, Tartu ülikooli usuteaduskonnas õppis ta aastatel 1813–1815. Ordineeriti õpetajaks 13. augustil/25. augustil 1816.

Oli aastatel 1816–1861 (kutsuti 27. augustil/8. septembril 1814, kuus kuud pärast isa surma) Noarootsi Püha Katariina koguduse õpetaja. Sai aastal 1859 Saarte-Lääne praostkonna praostiks. Läänemaa ülemkirikueestseisjaameti liikmeks ja Peterburi Venemaa Evangeeliumi Luteriusu Kiriku Peakonsistooriumi liikmeks sai juunis 1848, konsistooriumi assessoriks sai jaanuaris 1849.

Carlblom jätkas oma isa alustatud tegevust Noarootsi kihelkonna rahva lugemisoskuse edendamisel. Ta oli 9. septembrist/21. septembrist 1842 Eestimaa Kirjanduse Ühingu liige. Oli 23. juulist/4. augustist 1859 Noarootsi abipiibliseltsi eestseisja. Ta huvitus meteoroloogiast, tegi ilmavaatlusi ja kirjutas 16. novembril/28. novembril 1827 toimunud maavärinast.

## Isiklikku
Tema isa Gustav Carlblom ja vanaisa Jonas Laurentii Carlblom olid Noarootsi Püha Katariina koguduse õpetajad, teine vanaisa Joachim Heinrich Dahl oli Kullamaa Püha Johannese koguduse õpetaja, vanavanaisa Andreas Hollming oli Vormsi Püha Olavi koguduse õpetaja, onu Johannes Carlblom vanem oli Tõstamaa Maarja koguduse õpetaja. Tema vend Paul Carlblom oli Tarvastu Peetri koguduse õpetaja, vend Peter Carlblom oli Risti koguduse õpetaja, vend Friedrich Carlblom oli Viljandi Pauluse koguduse õpetaja, venna Peteri poeg Wilhelm Gustav Johann Carlblom oli Alatskivi ja Kodavere Mihkli koguduse õpetaja, venna Pauli poeg Oskar Emil Carlblom oli Häädemeeste ja Tahkuranna koguduse õpetaja.

## Viited
Nyungwe rahvuspark

**Nyungwe rahvuspark** on rahvuspark Rwandas.

Park asub riigi edelaosas Burundi piiri ääres Kivu järvest lõunas. Teisel pool piiri Burundis jätkub ta Kibira rahvuspargina.

Nyungwe rahvuspark loodi 2004. aastal. Kaitse alla olid piirkonna metsad võetud juba 1933. aastal. 

Pargi pindala on umbes 970 km².

Paljud rahvuspargi taime- ja loomaliigid on Ida-Aafrika riftivööndi endeemid.

Pargi alale jääb nii vihmametsi, bambusesalusid, rohumaid kui ka soid. Leitud on vähemalt 1068 taimeliiki, neist 137 endeemi. Leidub umbes 200 puuliigi esindajaid. Nende seas on *[[Entandrophragma excelsum]]* ja Manni tüvijalg. Rahvuspargi alal kasvab ka mitmesuguseid sõnajalgtaimi, üle saja liigi käpalisi ja begooniaid.

Nyungwe rahvuspargi alal elab vähemalt 85 imetaja- (sealhulgas 13 primaadi-), 275 linnu-, 32 kahepaiksete ja 38 roomajaliiki.

## Vaata ka
* Mukura metsakaitseala

## Viited

## Välislingid
* Koduleht
* Nyungwe National Park, NASA Earth Observatory
1911. aasta ülevenemaaline algkoolide loendus

**Ülevenemaaline algkoolide loendus** toimus 1911. aasta 31. jaanuaril (18. jaanuaril) Venemaa keisririigis. Loendus hõlmas nii linnade kui maapiirkondade kõiki algkoolitüüpe, v.a. kõrgema astme algkoolid (linnakoolid ja II järgu linna-tütarlastekoolid).

Loenduse andmed annavad ülevaate tsaariaja lõpu Eesti algharidussüsteemist, koolivõrgust ja koolide arvust. Eestimaa kubermangus ja Liivimaa kubermangu eestlastega asustatud viies maakonnas oli 1911. aasta 18. jaanuari seisuga 1600 alghariduskooli. Kui sellele arvule lisada loenduse alla mitte kuulunud koolid, tegutses Eestis 1911. aasta alguses 1639 alghariduskooli. Tegelikult tegutses Eesti alghariduskoole mõnevõrra rohkem.

## Viited
Georg Westenberg

**Georg Westenberg** (ka **Georg Vestenberg**; 31. jaanuar 1902 Tallinn – 18. oktoober 1980 Stockholm) oli eesti graafik.

Ta sündis 31. jaanuaril Tallinnas postiametniku perekonnas. 1915. aasta sügisel asus õppima Tallinna Kunsttööstuskooli nahatöö ja raamatuköitmise erialale. Õpingute ajal teenis ta 1918. aasta detsembrist 1919. aasta oktoobrini vabatahtlikuna Tallinna Kooliõpilaste Pataljonis. Pärast kooli lõpetamist 1921. aastal õppis ta maalikunsti Anatoli Kaigorodovi ateljees. 

Alates 1. augustist 1921 töötas ta Riigi Trükikojas graafikuna, hiljem ka valerahaeksperdina. 

Ta on kujundanud münte ja paberrahasid: 
* 100- ja 500-margase (1923, koos Günther Reindorffiga), 
* 10- ja 25-margase (1922, koos G. Reindorffiga), 
* 1-, 3- ja 5-margase mündi (1926), 
* 25-sendise mündi (1928), 
* 5-sendise mündi (1931, koos G. Reindorffiga), 
* 10-sendise mündi (1931), 
* 2-kroonise mündi (1932, koos G. Reindorffiga), 
* 1-kroonise mündi (1933 ja 1934, koos G. Reindorffiga), 
* 2-sendise mündi (1934, koos G. Reindorffiga), 
* 1-sendise mündi (1939, koos G. Reindorffiga). 

Ta kavandas ka postmarke, millest tuntumad on K. Päts (1936), Õpetatud Eesti Seltsi 100. juubel (1938), Tallinna sadam (1938), Pärnu kuurort 100 (1939). Ta esines akvarellide, õli- ja pastellmaalidega kunstinäitustel ning kujundas raamatuid, plakateid, loteriipileteid, rinnamärke jm. 

1944. aasta sügisel põgenes ta Saksamaale, kust tal õnnestus 1945. aasta mai algul pääseda koos Eduard Viiralti ja Aleksis Ranniti perekonnaga Rootsi Punase Risti bussiga Taani kaudu Rootsi. 

1945. aasta suve veetis ta Kummelnäsi põgenikelaagris, seejärel elas ja töötas elu lõpuni vabakutselise graafilise disainerina Stockholmis. Ta kujundas raamatuid, postmarke, auaadresse jms ning korraldas näitusi Eesti posti ja postmarkide ajaloost. 

Tema õetütar oli Kaia Varrak ja õetütre tütar on Anu Kannike.

## Viited
Minna Kauppi

**Minna-Mari Kauppi** (sündinud 25. novembril 1982 Asikkalas) on soome orienteeruja, kes on võitnud medaleid paljudel suurvõistlustel.

Aastatel 2006–2010 tuli ta kolm korda individuaalseks ja neli korda võistkondlikuks maailmameistriks ning kaks korda Euroopa meistriks.

Aastal 2010 valiti ta Soome aasta sportlaseks.
Aasta sportlane (Soome)

**Aasta sportlane** on aasta parima sportlase auhind, mida annab välja Soome spordiajakirjanike liit alates 1947. aastast. Aastatel 1949–2009 valiti eraldi aasta meessportlane ja aasta naissportlane.

## Aasta sportlased
Olle Mirme

**Olle Mirme** (sündinud 26. augustil 1973 Tallinnas) on eesti ajakirjanik ja stsenarist. 

1998. aastal lõpetas ta Tallinna Pedagoogikaülikooli telerežii erialal, diplomitööks 23-minutine telelühifilm "Lilled Liale" tema enda stsenaariumi järgi. 

Mirme on avaldanud filmiarvustusi Pühapäevalehes ja Sõnumilehes ning teinud Eesti Televisioonis telesaateid (vabakutselise režissöörina) ja Eesti Raadios filmisaateid. 

Aastatel 2001–2018 oli Mirme Kanal 2 programmidirektor. Tema juhtimisel tõusis Kanal 2 Eesti vaadatuimaks telekanaliks. 

2018. aastast töötab Mirme produktsioonifirmas Nafta, kus on osalenud filmide "O2" ja "Apteeker Melchior" stsenaariumi loomisel. 

Alates 3. märtsist 2025 on Mirme TV3 Grupp Eesti programmidirektor. 

## Publikatsioone
* "Päevavalgus" ehk Mait Laasi enesepilastus, Teater. Muusika. Kino. Teater. 1999, nr 7, lk 68-69
* Kolm kassikukutajat kassettfilmis "Kass kukub käppadele", Teater. Muusika. Kino. 2000, nr 4, 89-92

## Viited

## Välislingid
*
Friedrich Volrad Mikkelsaar

**Friedrich Volrad Mikkelsaar** (22. detsember 1886 Linnamäe vald, Võrumaa – 6. märts 1930 Taagepera) oli eesti haridustegelane ja õpetaja.

Mikkelsaar oli Eesti Vabariigi koolikorralduse aluste rajajaid, kooliuuendusliikumise eestvedajaid, pooldas demokraatlikku koolikorraldust, ühtlus- ja töökooli ning kutseõpetusega keskkooli.

## Haridus
Mikkelsaar õppis Linnamäe algkoolis, Urvaste kihelkonnakoolis (1897–1899), Võru linnakoolis (1900–1905 ja Peterburi Õpetajate Instituudis (1906–1909). Omandas 1906. aastal Tallinnas pedagoogikakursustel ministeeriumikooliõpetaja kutse.

## Töö
Töötas matemaatikaõpetajana Kuramaal Jaunjelgavas (1909–1910), Haapsalu linnakoolis (1910–1913) ja Valga kõrgemas algkoolis (1913–1917). Oli aastail 1917–1918 Tartu 2. rajooni rahvakoolide inspektor.

Kuulus aastail 1917–1919 Eestimaa Kubermangu Ajutise Maanõukogu liikmeskonda. Oli Tartu linnavolikogu liige. Kuulus Eesti-Läti piirikomisjoni. 1918. aastal asus tööle Haridusministeeriumis, algul riigikoolinõuniku ja asjadevalitsejana, seejärel ministri abina. Ministeeriumis töötas kuni surmani 1930. aastal. Haridusloolises kirjanduses nimetatakse 1920. aastaid Eesti kooli ajaloos ka Mikkelsaare ajastuks.

## Ühiskondlik tegevus
Mikkelsaar oli 1917. aastal Valga Õpetajate Ühingu asutajaid ja esimees ning kuulus aastail 1917–1918 Eesti Õpetajate Liidu juhatusse. Oli Haapsalu Tarbijate Ühingu Ökonoomika ja Eesti Laenu- ja Hoiuühisuse asutajaid, Karskusseltsi Ugala liige ning II Läänemaa Laulupeo korraldajaid.

Kirjutas hulgaliselt algkooli geomeetria- ja matemaatikaõpikuid.

## Kirjandus
* Viilup, V. Friedrich Volrad Mikkelsaar ja tema osa kodanliku Eesti kooliuuendusliikumises. – Nõukogude Pedagoogika ja Kool V. Tartu, 1969.

## Välislingid
*
Veiko Palge

**Veiko Palge** (sündinud 13. mail 1971) on eesti filosoof. Ta on tegelenud kvantfüüsika filosoofiliste küsimustega.

Palge sai doktorikraadi 2006. aastal, kaitstes Konstanzi Ülikoolis tööd *Time in quantum mechanics* hindele *summa cum laude*.

## Välislingid
*
*"Bruno Mölder ja Veiko Palge kaitsesid doktorikraadi Konstanzi Ülikoolis" UT, 14. juuni 2007
Aeroobsus

**Aeroobsus** on vaba hapniku olemasoluga seotus. 

*Aeroobne keskkond
*Aeroobne lagunemine
*Aeroobne organism ehk aeroob
*Aeroobne protsess

## Vaata ka
*Anaeroobsus
Marilyn Vihman

**Marilyn May Vihman** (1939–) on ameerika päritolu eesti keelt kõnelev keeleteadlane.

Ta uurib lapse keele arengut, on tegelenud ka arengupsühholoogiaga, fonoloogiaga.

1971 kaitses ta California Ülikoolis Berkeleys doktorikraadi. 1996–2006 juhtis ta Walesi Bangori ülikooli arengupsühholoogia
õppetooli. Hiljem oli ta lingvistikaprofessor Yorki Ülikoolis Inglismaal.

2011. aasta kevadsemestril pidas ta loengukursuse psühholingvistika ja neurolingvistika teemal Tartu Ülikoolis.

Tema abikaasa oli Eestis sündinud ameerika keeleteadlane Eero Vihman.

## Teoseid
*Vihman, M. M. 1996. *Phonological development: The origins of language in the child*. Oxford: Basil Blackwell.
*Vihman, M. M.; Velleman, S. L. 2000. Phonetics and the origins of phonology. In: N. Burton-Roberts; P. Carr; G. Docherty (eds.), *Phonological knowledge: Its nature and status*. Oxford: Oxford University Press, 305-339.

## Viited

## Välislingid
*Tema koduleht
Andris Vilks

**Andris Vilks** (15. juuni 1963 Jaunpiebalga – 28. aprill 2024) oli Läti poliitik, seimi 12. koosseisu liige. Ta oli 2010–2014 rahandusminister.

Vilks lõpetas 1986 Läti Riikliku Ülikooli geograafiaõpetajana.

Toona Latvijas Unibanka nime kandnud pangas alustas Vilks tööd 1995. aastal krediidianalüüsi osakonnas. Aastail 2000–2002 oli Vilks Latvijas Unibanka aktsiaturgude analüüsi divisjoni juht ning 2002–2007 SEB Unibanka turu- ja sektorianalüüsi osakonna juht. Aastail 2007–2009 oli Andris Vilks panganduskontserni SEB Läti tütarettevõtte SEB Banka peaökonomist ja 2010. aasta jaanuarist maini majandusnõunik SEB Bankas.

Vilks valiti valimisliidu Ühtsus esindajana 2010. aasta sügisel seimi. Ta töötas rahandusministrina 3. novembril 2010 tööd alustanud Valdis Dombrovskise teises valitsuses. 

Suurbritannia ajakiri The Banker valis Andris Vilksi 2012. aasta Euroopa parimaks rahandusministriks.

## Tunnustus
* 2012 Maarjamaa Risti II klassi teenetemärk

## Välislingid
* Andris Vilksi elulookirjeldus Läti valitsuskabineti kodulehel
Konstitutsioonikaitse Büroo

**Konstitutsioonikaitse Büroo** (läti keeles *Satversmes aizsardzības birojs*; lühend *SAB*) on Läti Vabariigi luure- ja vastuluure, salastatud informatsiooni kaitsmise ning rahvusvaheliste organisatsioonidega infovahetuse kontrolli teostav asutus.

Konstitutsioonikaitse büroo ülesanded:
*Läti Vabariigi suhtes läbiviidava välisriikide luuretetegevuse tuvastamine, kontrollimine ja neutraliseerimine;
*Läti Vabariigi diplomaatiliste esinduste suhtes läbiviidavate välisriigi luuretegevuse tõkestamine;
*Läti Vabariigile oluliste luureandmete kogumine välisriikides.

## Organisatsioon ja juhtkond
Konstitutsioonikaitse büroo direktorid: 
* 1995–2003 Lainis Kamaldiņš
* 2003–2013 Jānis Kažociņš
* 2013–2021 Jānis Maizītis
* 2022– Egils Zviedris

## Rahvusvaheline koostöö
2011. aasta algusest on Konstitutsioonikaitse büroo NATO tsiviilluure komitee (*Civilian Intelligence Committee*) juhtasutus. Uue organisatsiooni töös osalevad alliansi liikmesriikide enam kui 40 eriteenistust. 
## Tegevuse kajastus meedias
*Konstitutsioonikaitse büroo vahistas Läti naturalisatsiooniameti endisi ja praegusi töötajaid, samuti piirivalve ja ühe turvafirma töötajad, kelle kaudu said Läti kodakondsuse taotlejad 1500 dollari eest sooritada keeleksami ning omandada Läti kodakondsuse, Eesti Päevaleht, 9. veebruar 2002
*Lätist siiski lahkus üks Venemaa diplomaat, Postimees, 7.01.2008

## Vaata ka
* Läti Kaitsepolitsei (*Drošības policijas*)

## Viited

## Välislingid
*Konstitutsioonikaitse Büroo koduleht
*"Бывшие советские прибалтийские республики поставили на поток шпионскую деятельность против России", kompromat.lv, 2007-09-06
Elektrooniline rokk

**Elektrooniline rokk**, **elektrorokk**, **digitaalne rokk** või **sündirokk** on kombinatsioon elektroonilisest muusikast ja traditsioonilisest rokist.

See muusikastiil sai alguse 1950. aastatel.

## Vaata ka

**[[Electropop]]*
**[[Dance-rock]]*
Wilhelm Gustav Johann Carlblom

**Wilhelm Gustav Johann Carlblom** (10. detsember 1820 Harju-Madise – 4. oktoober 1875 Moskva) oli Eesti vaimulik.

Ta lõpetas Peterburis Peetri kirikukooli. Tartu ülikoolis õppis ta aastatel 1838–1843 õigusteadust, filoloogiat ja usuteadust. Oli aastatel 1844–1845 prooviaastal Torma Maarja koguduses Eduard Johann Assmuthi juures ning seejärel 1844–1845 koduõpetaja Strykide Pala mõisas ja Stackelbergide Elistvere mõisas. Ordineeriti 12. jaanuaril / 24. jaanuaril 1847 Peterburis õpetajaks.

Oli aastatel 1847–1852 luterlik vaimulik Bessaraabia sakslaste juures Artsizes (praeguse haldusjaotuse järgi Artsize rajoonis Odessa oblastis), 1852–1863 Alatskivi ja Kodavere Mihkli koguduse õpetaja, lisaks aastatel 1860–1863 ka Peterburi Kindralkonsistooriumi assessor. Aastatel 1863–1875 (introdutseeriti 16. veebruaril / 28. veebruaril 1864) oli ta Moskva Konsistooriumi superintendent ja vaimulik asepresident.

## Isiklikku
Tema vanavanaisa Jonas Laurentii Carlblom ja vanaisa Gustav Carlblom olid Noarootsi Püha Katariina koguduse õpetajad, teine vanavanaisa Joachim Heinrich Dahl oli Kullamaa Püha Johannese koguduse õpetaja, vanavanavanaisa Andreas Hollming oli Vormsi Püha Olavi koguduse õpetaja, vanaonu Johannes Carlblom vanem oli Tõstamaa Maarja koguduse õpetaja, isa Peter Carlblom oli Risti koguduse õpetaja, onu Friedrich Carlblom oli Viljandi Pauluse koguduse õpetaja, onu Paul Carlblom oli Tarvastu Peetri koguduse õpetaja, onu Johannes Carlblom oli Noarootsi Püha Katariina koguduse õpetaja, onu Pauli poeg Oskar Emil Carlblom oli Tahkuranna ja Häädemeeste Miikaeli koguduse õpetaja. Tema äi Andreas Kaspar Friedrich Busch oli Tartu ülikooli usuteaduskonna professor.

## Tunnustus
*1872 – Dr. theol. h. c. (Dr. theol honoris causa ehk usuteaduse audoktor) Tartu ülikool
*1872 – kullatud rinnarist
*1872 – Püha Anna ordeni 2. klass

## Viited
Remigija Nazarovienė

**Remigija Nazarovienė** (neiuna **Remigija Sablovskaitė**; sündinud 2. juunil 1967 Aşgabatis Türkmenistanis) on iraani-leedu päritolu (ema on Türkmenistanist pärit pärslanna, isa leedulane) kergejõustikutreener ja endine seitsmevõistleja.

Ta on lõpetanud 1986. aastal Vilniuse Karoliniškių gümnaasiumi. 

Ta on kuulunud seitsmel korral Nõukogud Liidu (1988–1990) ja 22 korral Leedu koondisse (1992–2004).

Eestis on ta tegutsenud Eesti koondise kümne- ja seitsmevõistluse treenerina. Tema hoolealused on olnud kümnevõistlejad Mikk Pahapill, Andres Raja ja Mikk-Mihkel Arro ning seitsmevõistlejad Kaie Kand, Ebe Reier ja Berit Jürgenson. Ta on olnud ka Ksenija Balta treener. Alates 2017. aastast on ta Spordiklubi Raesport treener. 

## Tunnustus

* 2006 Eesti parim naiste kergejõustikutreener
* 2008 Eesti Kultuurkapitali kehakultuuri ja spordi sihtkapitali aastapreemia (pikaajalise tulemusliku töö eest kergejõustiklaste juhendajana ja koondislaste Pekingi olümpiamängudeks ettevalmistajana)

## Isiklikku
Ta oli aastatel 1988–2009 abielus kümnevõistleja Andrei Nazaroviga. Nende poeg Deivydas Nazarovas (sünd 22. aprillil 1991) on mänginud aastatel 2009–2011 Vilniuse Perlase ja 2011–2012 Tallinna Kalevi korvpallimeeskonnas. 

Tema poolõe abikaasa on kettaheitja Virgilijus Alekna.

## Viited

## Välislingid
*
Joachim Heinrich Dahl

**Joachim Heinrich Dahl** (23. november / 4. detsember 1719 Riia – 6./17. november 1796 Kullamaa) oli Eesti vaimulik.

Alates 1727. aastast elas ta Tallinnas, õppis Tallinna gümnaasiumis. Immatrikuleerus 5. septembril 1738 Jena ülikooli, oli kohal veel aastal 1743. Ordineeriti õpetajaks 20./31. juulil 1748.

Oli aastatel 1748–1796 (kutsuti 11./22. aprillil 1748) Kullamaa Püha Johannese koguduse õpetaja. Oli veel aastatel 1775–1785 Maa-Lääne praostkonna praost ning seoses asehalduskorra moodustatud Paldiski kreisi ja Paldiski praostkonna praost aastatel 1785–1789. Sai *Senior ministerii*'ks 6. augustil /17. augustil 1787. Ta oli vaadetelt pietist, toetades vennastekoguduse tegevust (tema ajal kuulus kogudusse ligikaudu 300 inimest).

1779. aastal välja antud jutluseraamatus ilmus temalt üks jutlus.

## Isiklikku
Tema isa Heinrich Dahl (surn 1729) oli kreeka keele õppejõud Tallinnas, ja poeg, ilmik Heinrich Dahl (1770–1807), tema väimees Gustav Carlblom oli Noarootsi Püha Katariina koguduse õpetaja, tütrepoeg Peter Carlblom oli Risti koguduse õpetaja, tütrepoeg Friedrich Carlblom oli Viljandi Pauluse koguduse õpetaja, tütrepoeg Paul Carlblom oli Tarvastu Peetri koguduse õpetaja, tütrepoeg Johannes Carlblom oli Noarootsi Püha Katariina koguduse õpetaja.

## Viited
Michael Walchhofer

**Michael Walchhofer** (sündinud 28. aprillil 1975 Radstadtis) on Austria mäesuusataja. 

## Saavutused

### [[Olümpiamängud]]el
* 2006  Torinos
**  hõbemedal kiirlaskumises

### [[Mäesuusatamise maailmameistrivõistlused|Maailmameistrivõistlustel]]

* 2003  Sankt Moritzis
**  **maailmameister** kiirlaskumises 
* 2005  Bormios
** hõbemedal ülisuurslaalomis
** pronksmedal kiirlaskumises

### [[Mäesuusatamise maailmakarikavõistlused|Maailma karikasarjas]]

#### Maailma karikas

* Kiirlaskumise karikas
** **1. koht: 2005, 2006, 2009**
** 3. koht: 2003, 2008
* Alpi kahevõistluse karikas
** 2. koht: 2001, 2003, 2006
* Ülisuurslaalomi karikas
** 2. koht: 2010

#### Maailma karikasarja etapivõidud

Michael Walchhofer on osalenud (seisuga 12. jaanuar 2011) 231 MK-etapil ja jõudnud poodiumile 47 korral, millest 18 korda kõige kõrgemale astmele.

## Välislingid

* Michael Walchhoferi koduleht
*
Saab 21R

**Saab 21R** oli Rootsi ettevõttes Saab loodud turboreaktiivmootoriga hävitus- ja ründelennuk. Selle, kolbmootoriga Saab 21 baasil arendatud alltiivalise lennuki tellijaks 1950. aastate alguses, oli Rootsi õhuvägi. Saab 21R oli esimene Rootsis  konstrueeritud turboreaktiivlennuk. Kuna peaaegu samaaegselt töötati Rootsis välja uuem hävituslennuk Saab 29 Tunnan, jäi Saab 21R kasutusaeg üsna lühikeseks. 

Saab 21R jõuallikaks oli turboreaktiivmootor de Havilland Goblin 2. Peale mootori oli Saab 21A ja 21R vahel veel mitmeid teisigi erinevusi, neist  silmatorkavaim oli lennuki kahe keretalaga kiilude otstele kõrgemale tõstetud stabilisaator, et see mootori reaktiivjoale ette ei jääks. 

## Kasutamine
Esimene Saab 21R prototüüp lendas 10. märtsil 1947; esimesed lennukid võeti relvastusse väeosas F 10 1950. aasta augustis. Esialgu plaaniti neid lennukeid kasutada hävituslennukitena, kuid pärast Saab 29 Tunnan esmalendu 1948. aasta oktoobris, vähendati 21R-ide tellimust 120 lennukilt 60-le. 21R lennukid kohandati vastavalt mootori tüübile kas A 21RA või A 21RB ründe- ja õppelennukiteks. 

## Variandid
* J 21RA / A 21RA – esimese sarjana ehitatud lennuki olid varustatud Suurbritannias toodetud mootoritega. Neid valmis kuni 1950. aastani 34 masinat (sealhulgas 4 prototüüpi). Kasutamine lõpetati 1953. aastal.
* J 21RB / A 21RB – teise sarjana ehitatud lennukid varustati Rootsis toodetud mootoritega. Aastatel 1950–1952 ehitati 30 masinat, kasutamine lõpetati 1956. aastal. 

## Viited

## Kirjandus
* Andersson, Hans G. Saab Aircraft since 1937 (1st ed.). London: Putnam, 1989. ISBN 0-85177-831-3.
* Billing, Peter. "SAAB's Jet Debutant". Air Enthusiast, Twenty-three, December 1983-March 1984. Bromley, UK:Fine Scroll. ISSN 0143-5450. lk. 20–30.
* Sharpe, Michael. Attack and Interceptor Jets. London: Friedman/Fairfax Publishers, 1999. ISBN 1-58663-301-5.
* Widfeldt, Bo. The Saab 21 A & R (Aircraft in Profile number 138). Leatherhead, Surrey, UK: Profile Publications Ltd., 1966.

## Välislingid

* Saab J 21/A 21/A 21R
1997. aasta filmikunstis

*Siin loetletakse [[1997]]. aastal filmikunstis ja -ringkondades toimunut, sh esilinastunud filme, toimunud filmisündmusi, väljaantud filmiauhindu, märkimisväärseid isikuid jne.*

## 1997. aasta filme

## Filmidebüüt
*Heath Ledger
*Shannon Elizabeth
Jakob Westholm

**Jakob Westholm** (ka **Vestholm**; 11. mai 1877 Palmse vald – 9. märts 1935 Tallinn) oli Eesti pedagoog, ühiskonna- ja haridustegelane ning koolijuht. Osales eesti õpetajate demokraatlikus liikumises, aitas luua Eesti haridussüsteemi õiguslikke aluseid.

Ta on romaani "Wikmani poisid" tegelaskuju härra Wikmani prototüüp.

## Haridustee

Westholm õppis aastail 1886–1894 Palmse ministeeriumikoolis ja 1894–1898 Tartu Õpetajate Seminaris. Sooritas 1909. aastal eksternina gümnaasiumi küpsuseksamid Tallinna Nikolai I Gümnaasiumi juures. 1909–1915 õppis Tartu Ülikoolis õigusteadust ja filosoofiat, omandas matemaatika koduõpetaja kutse.

## Teenistuskäik

Westholm töötas aastail 1898–1899 Vana-Antsla valla Lusti koolis, 1899–1902 Viru-Nigula kihelkonnakoolis ja 1902–1903 Harjumaal Kolga ministeeriumikoolis.

Asus 1903. aastal tööle Tallinna Väikelaste Eest Hoolitsemise Seltsi algkooli õpetajana, 1905. aastal sai temast kooli juhataja ja 1907. aastal omanik. Kool töötas esialgu 2. järgu eraalgkoolina, 1910. aastast progümnaasiumikursusega 2. järgu poeglastekoolina ja 1915. aastast poeglaste erakeskkoolina. 1917. aastal sai koolist eragümnaasium (Jakob Westholmi Eragümnaasium). Westholm oli gümnaasiumi ülalpidaja ja direktor kuni surmani 1935. aastal. Westholm pärandas gümnaasiumile 140 000 krooni väärtuses vallas- ja kinnisvara, mille põhjal moodustati sihtasutus "Jakob Westholmi poeglaste erahumanitaargümnaasium" kooli ülalpidamiseks.

1919. aastal osales Westholm Vabadussõjas kooliõpetajate roodus.

Jakob Westholm oli Eesti Vabariigi algaastail 5. detsembrist 1918. aastast  Haridusministeeriumi keskkoolide osakonna juhataja, osales kooliseaduste koostamisel. 1919–1920 Asutava Kogu liige ja abijuhataja, 1920–1931 Riigikogu liige.

## Ühiskondlik tegevus

Westholm oli Eesti Rahvaerakonna ja erakondade ühinemise järel Rahvusliku Keskerakonna liige. Osales õpetajate kutseorganisatsioonide (Eesti Õpetajate Liit jt) tegevuses.

## Viited

## Kirjandus

*Jakob Westholm ja tema kool. 1907-1937. Tallinn: Sihtasutus "Jakob Westholmi Poeglaste Era-Humanitaargümnaasium", 1937.
Ridder

**Ridder** on linn Kasahstanis Ida-Kasahstani oblastis. Asub Altai mäestiku läänenõlval Ulba jõe ääres, umbes 50 km kaugusel Venemaa piirist.

Asula rajas 1786. aastal mäeinsener Filipp Ridder. 1934. aastal sai linnaõigused ja kandis 1941.–2002. aastani nime **Leninogor** (venepäraselt *Leninogorsk*). 

Peamine tööstusharu on värviline metallurgia.

Ridderis lõpeb rahvusvaheline maantee E40.

81,2% elanikest on 2019. aasta andmetel venelased.

Linnas on botaanikaaed.

## Viited

## Välislingid

*http://ridder.vko.gov.kz/kz/
Mia (Eesti laulja)

**Mia** (kodanikunimi **Kersti Kukk**; sündinud 1987. aastal Tallinnas) on eesti laulja. Mia on tuntud oma siiraste ja südantsoojendavate laulude poolest, mis on võitnud paljude kuulajate südamed Eestis. 

Ta on lõpetanud 2010. aastal Tartu Ülikooli riigiteaduste erialal. Oli vahetusüliõpilasena Venemaal Voronežis ja Prantsusmaal Bordeaux's.

## Muusikukarjäär

Muusikat õppis Mia laulu- ja tantsukoolis WAF Maikeni juhendusel. Lauljakarjääri alustas suvel 2010. 

Ta on osalenud Eesti Laulu konkursil kahel korral: 2012. aastal looga 'Bon Voyage', kus saavutas esimeses poolfinaalis 8. koha, ning 2023. aastal looga 'Üks samm korraga', kus jõudis finaali, olles esimeses poolfinaalis 5. ja finaalis 10. kohal.

### Tunnustus

Esiksingel "Ingel mu kõrval" 2010. aastal:
* Raadio Elmar top 10 edetabelis 19. nädalat.
* Power Hit Radio 2010 aasta parimad tantsuhitid. Top 40-s on I.M.T.B remiks 2. kohal.
* R2 Aastahitt 2010 top 40-s 7. koht.
* Raadio Uuno 2010 aasta edetabeli top 100-s 8. kohal.
* Raadio Elmar valis 2010 aasta parim uustulnuka, kus kuulajad valisid Mia parimaks naisuustulnukaks, üldtabelis 2. koht Ott Leplandi järel.

### Singlid

Aastal 2023. jõudis MIA Eesti Laulu finaali palaga "Üks samm korraga".

## Eraelu
MIA (Kersti Kukk) on ametilt kiropraktik. Ta õppis eriala Hispaanias ning tutvus seal elades oma elukaaslasega, kes on rahvusest belglane. Neil on kaks last.

## Viited

## Artiklid
* Kroonika. Lauljatar Mia sünnitab mai lõpus Barcelonas tütre ja on pabinas: olen sellest küll väga palju lugenud, aga hirm on ikka! Kroonika, 30. aprill 2015
*Kais Allkivi. Lauljatar Mia: olen leidnud mehe, kes armastab mind just sellisena, nagu ma olen Õhtuleht, 19. september 2014
*Marge Tasur. Lauljatar Mia on loomingulise ja sisemise tasakaalu teel Vooremaa, 10. august 2013
*Mia uus singel «Lase vabaks end» Elu24, 19. juuni 2013
*Lauljatar Mia lammutab Kapi laiali Elu24, 23. detsember 2011
*Tene Sommer. LAULJATAR MIA:MIND ON VÕRRELDUD KELLY CLARKSONIGA Buduaar, 25. jaanuar 2011
*Leemet Prits. Elmari täht Mia: ma ei jää ühehitistaariks. Õhtuleht, 14. oktoober 2010
* Anu Saagim.Ingel-Mia plaanib osaleda Eesti Laulu konkursil. Elu24, 6. detsember 2010
* Aasta 2010 naissoost popartist on Mia. Publik, 31. detsember 2010

## Välislingid
* Ametlik koduleht
* Ingel mu kõrval Youtube'is
* MIA FB leht
Grafeem

**Grafeem** on väikseim tähendusi eristav üksus kirjakeeles.

Suulises keeles on analoogseks vähimaks üksuseks foneem.

Grafeemide näiteiks on kirjatähed, kirjavahemärgid, numbrid.

## Vaata ka
*glüüf
*grafeemika
Pöördproksi

**Pöördproksi** (ingl. *reverse proxy*) on proksi, mis paistab klientidele kui harilik server. Pöördproksi võtab vastu päringud klientidelt, edastab need serveri(te)le ja vahendab serveri saadud päringuvastused klientidele tagasi. Pöördproksi paigaldatakse reeglina serveri(te) lähedale ning see vahendab paljude klientide päringuid kindlatele enda teenindatavatele serverirakendustele ja/või veebisaitidele. Termin *pöördproksi* tuleneb sellest, et ta tundub vastandina harilikule ehk päriproksile (ingl. *forward proxy*), mis vahendab klientide päringuid paljudele erinevatele serveritele ning on sageli paigaldatud klientide lähedale.

Pöördproksit võidakse kasutada järgmistel põhjustel:

* Krüpteerimiseks (krüpteerimine) ja/või selle kiirendamiseks. Kõrgemate andmeturbenõuetega serverirakenduse korral võib krüpteerimise delegeerida pöördproksile, millele on paidalgatud selleks otstarbeks ette nähtud tarkvara ja/või riistvara. Siis ei pea rakendusserverid ise krüpteerimist teostama. See võib lihtsustada rakenduse arhitektuuri (näiteks SSL (ingl. *Secure Sockets Layer*) puhul ei pea iga rakendusserver omama eraldi SSL-sertifikaati).
* Töökoormuse ühtlustamine (ingl. *load balancing*). Kõrge töökoormusega serverirakenduste puhul kasutatakse sageli pöördproksit, mis oskab töökoormust jagada mitme serveri vahel. Selleks sisaldab pöördproksi spetsiaalset tarkvara ja/või riistvara. Näiteks edastab pöördproksi klientrakendusest tuleva uue päringu rakendusserveriks oleva klastri (ingl. *cluster*) sellele sõlmele (ingl. *node*), mis parasjagu töötleb kõige väiksemat hulka päringuid või teenindab kõige väiksemat hulka kliente.
* Staatilise iseloomuga päringuvastuste saatmiseks ja/või puhverdamiseks. Selline pöördproksi vähendab rakendusserveri töökoormust, vastates ise serveri asemel päringutele, millele vastamine ei nõua igakordset serveripoolset arvutustööd.
* Tihenduseks ehk pakkimiseks (ingl. *compression*). Spetsiaalset tarkvara ja/või riistvara sisaldav pöördproksi võib serveri genereeritud päringuvastuseid tihendada. See vähendab koormust võrgule ning kiirendab päringuvastuse kohalejõudmist kliendile.
* Aeglastele klientidele päringuvastuste ettelaadimiseks (ingl. *Spoon Feeding*). Kui klient suudab päringuvastust laadida ainult aeglasemini kui server selle genereerib, siis võib kasutada spetsiaalset pöördproksit, mis laeb kiiresti vastuse serverilt ning võimaldab seejärel kliendil seda pöördproksilt aeglaselt laadida. Nii vabaneb serveriressurss varem.
* Andmeturbeks. Proksiserver võib pakkuda teatud andmeturbevõimalusi. Näiteks aitab see vältida teatud juurdepääsu rakendusserveri muudele komponentidele kui rakendus ise. Sageli loetakse seda aga teisejärgulisels (kuid mitte siiski ebaoluliseks) andmeturbelahenduseks, sest eelkõige tuleb turvata rakendust ennast.
Filtreerimine

**Filtreerimine** ehk **filtratsioon** ehk **filtrimine** ehk **kurnamine** on ainete lahutamise  meetod, see on  vedelikust või gaasist tahke mittelahustuva aine eraldamine poorse materjali või kihi (filtri) abil. Laborites kasutatakse selleks tihti filterpaberit.

## Vaata ka
*Vee filtreerimine
*Lahutusmeetodid
Andreas Hollming

**Andreas Hollming** (ka **Andreas Holming**; 1714 Rootsis – 23. märts / 3. aprill 1769 Vormsi) oli Eesti vaimulik.

Immatrikuleeriti Uppsala ülikooli 1. oktoobril 1731. Tuli Tallinna kui *stud. theol* (usuteaduse üliõpilane). Ordineeriti 15. septembril / 26. septembril 1736 Tallinna toomkirikus (samal päeval jutlustas seal ka krahv Nikolaus Ludwig von Zinzendorf).

Oli aastatel 1736–1769 Vormsi Püha Olavi koguduse õpetaja. Sai 28. jaanuaril / 8. veebruaril 1763 Saarte-Lääne praostiks ning jaanuaris 1768 Eestimaa konsistooriumi assessoriks.

Hollming andis oma osa vennastekoguduse liikumisse, organiseerides Vormsil oma "salgakese" – 80 hinge.

Tallinna sadama tolli 1749. aasta arveraamatute sissekannetest selgub, et talle oli Vormsi saarele saadetud arstimeid ja klaver.

## Isiklikku
Tema tütre Elisabethi abikaasa oli Noarootsi Püha Katariina koguduse õpetaja Jonas Laurentii Carlblom ning nende järeltulijad töötasid pastorina paljudes kohtades Eestis. Tema teise tütre Christina abikaasa oli Noarootsi Püha Katariina koguduse õpetaja Johann Lithander ning nende järeltulijate seas oli palju Turu muusikuid.

## Viited